Climate Action Network
Store norske leksikon,Samfunn,Politikk og offentlig forvaltning,Politikkområder,Miljøvern,Miljøbevegelsen
Climate Action Network, eller det internasjonale klimanettverket, er en internasjonal organisasjon grunnlagt i 1989. Formålet med organisasjonen er å legge press på nasjonale regjeringer for å begrense menneskeskapte klimaendringer, utveksle informasjon og data og å øke de frivillige organisasjonenes politiske innflytelse i arbeidet for å hindre global oppvarming.
CAN består av 1100 organisasjoner (NGOer) i mer enn 130 land (2022). Disse organisasjonene samarbeider i regionale nettverksgrupper som for eksempel Climate Action Network Europe i vår del av verden. Fra Norge har Norges Naturvernforbund og Natur og Ungdom vært med fra starten. I 2016 er i alt seks norske organisasjoner tilsluttet CAN, blant dem Regnskogfondet, Naturvernforbundet og Kirkens Nødhjelp. Les mer i Store norske leksikon klima klimaendringer Lenker Climate Action Network Internationals nettside (engelsk)   Climate Action Network Europe (engelsk)